• Ho sebeletsa motho ka botlalo
Ho ba kereke ya boromuwa, dinnete tse tharo di hloka ho tiiswa: Mekgwa ya go Dira Boboledi—Go Diriša Mokgwa le ge e le Ofe go Fihlelela Batho _ Mmušo wa Modimo
Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
KAROLO 2 Go Bolela ka Mmušo—Go Phatlalatša Ditaba tše Dibotse Lefaseng ka Bophara
KGAOLO 8 Didirišwa tša go Nea Bohlatse—Go Tšweletša Dikgatišo Bakeng sa Tšhemo ya Lefase ka Bophara
KAROLO 4 Diphenyo tša Mmušo wa Modimo—Go Thea Ditaba tše Dibotse ka Molao
KAROLO 7 Dikholofetšo tša Mmušo wa Modimo—Dilo ka Moka di Dirwa tše Mpsha
KGAOLO 22 Mmušo wa Modimo o Phethagatša Thato ya Gagwe mo Lefaseng
Dihlatse tša Jehofa
Dilo tše di Lego Gona
Dikgatišo tše di Lego Gona
Mekgwa ya go Dira Boboledi—Go Diriša Mokgwa le ge e le Ofe go Fihlelela Batho
1, 2. (a) Jesu o ile a diriša mokgwa ofe gore a boledišane le batho ba bantši? (b) Barutiwa ba Kriste ba botegago ba ekišitše bjang mohlala wa gagwe, gona ka baka la’ng?
Go Fihlelela Batho ba Bantši
3. Ke’ng seo se ilego sa dira gore manaba a therešo a galefišwe ke go diriša ga rena dikuranta?
Ka 1914, dikuranta tše di fetago tše 2 000 di be di šetše di gatiša dipolelo tša Russell
9. Ke ka baka la’ng go ile gwa dirišwa nako e ntši le tšhelete go hlama filimi ya “Photo-Drama”?
9 Ke ka baka la’ng go ile gwa dirišwa nako e ntši gakaakaa le tšhelete go hlama filimi ye ya “Photo-Drama”? Setlamo seo se ilego sa dirwa dikopanong tša selete ka 1913 se ile sa hlalosa ka gore: “Katlego e makatšago yeo dikuranta tša Amerika di bilego le yona go botšeng batho ditaba di diriša diswantšho le dikhathuni gotee le diswantšho tše di ratwago tša go sepela, go bontšhitše gore mokgwa wo o bohlokwa kudu, e bile re dumela ka botlalo gore seo se lokafatša mokgwa wo re o dirišago re le baboledi bao ba gatelago pele le barutiši ba dithuto tša Beibele, go dira sohle seo re ka se kgonago go diriša diswantšho tše di sepelago le diselaete e le mokgwa o atlegago le o ratwago wa baebangedi le barutiši.”
Ka 1914, filimi ya “Photo-Drama” e ile ya bontšhwa batho diholong tše di bego di tlala wa go falala
11 Phetolelo ya Sefora ya “Photo-Drama” e ile ya kgoma kudu lesogana la nywaga e 18 leo le bitšwago Charles Rohner. Charles o re: “Filimi ye e ile ya bapalwa toropong ya gešo ya Colmar, Alsace, Fora. Di tloga fase, ke ile ka kgahlwa ke tsela e kwagalago yeo therešo ya Beibele e bego e hlaloswa ka yona.”
13, 14. Radio e ile ya dirišwa bjang go phatlalatša ditaba tše dibotse? (Bona lepokisi le le rego, “ Mananeo a WBBR” le le le rego, “ Kopano ya Selete ya Bohlokwa Kudu.”)
Ka 1922, batho ba e ka bago ba 50 000 ba ile ba kwa polelo yeo e ilego ya gašwa radiong yeo e bego e na le sehlogo se se rego: “Ba Dimilione ba Phelago Gona Bjale ba ka se ke ba hwa le ka Mohla”
15, 16. (a) Baruti ba kua Canada ba ile ba arabela bjang tabeng ya go dirišwa ga diradio go phatlalatša molaetša wa rena? (b) Dipolelo tša radiong di ile tša thekgana bjang le modiro wa ntlo le ntlo?
15 Baruti ba Bojakane ba ile ba kwa therešo ya Beibele yeo e bego e gašwa diteišeneng tšeo. Albert Hoffman, yo a bego a tseba modiro wo o bego o dirwa seteišeneng sa radio sa kua Saskatchewan, Canada, o itše: “Batho ba bantši ba ile ba thoma go kwa gore go na le Barutwana ba Beibele [go etša ge Dihlatse tša Jehofa di be di bitšwa bjalo mehleng yeo]. Go ile gwa newa bohlatse bjo bobotse go fihlela ka 1928, ge baruti ba be ba tutuetša bahlankedi ba mmušo go thibela go gaša mananeo a Beibele radiong gomme seo sa dira gore diteišene ka moka tša Barutwana ba Beibele kua Canada di tswalelwe.”
Ka 1931 go ile gwa direga selo seo ka nako yeo e bilego kgašo e kgolo kudu. Karolo ya lenaneo la kopano ya selete ya bohlokwa kudu yeo e bego e swaretšwe kua Columbus, Ohio, U.S.A., ka July 24-30 e ile ya gašwa diteišeneng tša radio tša ka godimo ga tše 450 kua Australia, Canada, Yuropa le United States. Kopanong ye, re ile ra amogela leina le lefsa la Dihlatse tša Jehofa.
17, 18. Gaešita le ge maemo a ile a fetoga, radio e ile ya tšwela pele e dirišwa bjang?
18 Ge lekgolo la bo-20 la nywaga le lebile mafelelong, radio e ile ya se sa dirišwa kudu go phatlalatša ditaba tše dibotse. Lega go le bjalo, mohuta o mongwe wa thekinolotši o ile wa thoma go dirišwa woo o ilego wa thuša gore go fihlelelwe batho ba bantši ka tsela e makatšago.
19, 20. Ke ka baka la’ng batho ba Jehofa ba ile ba hlama Wepesaete ya jw.org, gona e na le mafelelo afe a mabotse? (Bona le lepokisi le le rego, “ JW.ORG.”)
19 Inthanete. Go thoma ka 2013, batho ba ka godimo ga 2,7 bilione, e lego mo e nyakilego go ba 40 lekgolong ya badudi ba lefaseng, ba be ba diriša Inthanete. Go akanyetšwa gore batho ba e ka bago ba dibilione tše pedi ba tsena Inthaneteng ka didirišwa tša elektroniki, tše bjalo ka di-smartphone le dithabolete. Palo ye e tšwela pele go oketšega lefaseng ka bophara, eupša gona bjale naga yeo e oketšegago ka lebelo ka batho bao ba dirišago Inthanete didirišweng tša elektroniki ke ya Afrika, moo batho ba ka godimo ga 90 milione ba tsenago Inthaneteng. Se se fetošitše kudu tsela yeo batho ba bantši ba amogelago tsebišo.
21 Wepesaete ye ke sedirišwa se matla sa go phatlalatša ditaba tše dibotse tša Mmušo wa Modimo, go akaretša le dinageng tšeo modiro wa boboledi o thibetšwego. Ka mohlala, mathomong a 2013, monna yo a bitšwago Sina o ile a tsena Wepesaeteng ye ya jw.org gomme a leletša ntlongkgolo kua United States, a kgopela tsebišo e oketšegilego ya mabapi le Beibele. Ke’ng se se makatšago ka go letša ga monna yo? Sina ke Momoseleme gomme o dula motsaneng wo o lego lekatana nageng yeo modiro wa Dihlatse tša Jehofa o thibetšwego kudu. Ka morago ga gore Sina a leletše ntlongkgolo, go ile gwa rulaganywa gore Hlatse e nngwe kua United States e mo swarele thuto ya Beibele gabedi ka beke. Thuto e ile ya swarwa go dirišwa Inthanete.
Mo e ka bago dibidio tše kopana tše 3 milione, dipuku tše 3 milione, dimakasine tše 4 milione le mananeo a go theetšwa a 22 milione
Batho ba ka godimo ga ba 750 000 ba tsena Wepesaeteng ye letšatši le letšatši
Dipalopalo tše ke tša go thoma ka 2013
Go Ruta Motho ka o Tee ka o Tee
23 Ka morago ga nywaga e lekgolo Mmušo o tswetšwe, bagoeledi ba ka godimo ga 7,9 milione ba kgatha tema ka mafolofolo go ruteng ba bangwe merero ya Modimo. Ga go pelaelo gore Kgoši ya Mmušo woo e šegofaditše mekgwa yeo re e dirišitšego go tsebatša Mmušo wa yona. Go etša ge kgaolo e latelago e tla bontšha, Kgoši ye e bile e re hlamile ka didirišwa tšeo re di hlokago go re thuša go phatlalatša ditaba tše dibotse go ditšhaba tšohle, meloko yohle le maleme ohle.—Kut. 14:6.
^ par. 17 Ka 1957, bao ba bego ba etelela pele mokgatlong ba ile ba dira phetho ya go tswalela sa mafelelo sa diteišene tša rena tša radio, e lego sa WBBR kua New York.
Ke ditiragalo dife tša mabapi le go diriša ga rena dikuranta, difilimi, radio le Inthanete tšeo di go kgodišago gore Mmušo wa Modimo ke wa kgonthe?
E MENGWE YA MEKGWA YEO E ILEGO YA DIRIŠWA GO FIHLELELA BATHO BA BANTŠI
(Mokgwa o mongwe le o mongwe o sepedišana le ngwaga wo o thomilego go šoma ka wona)
^ par. 79 Filimi ya “Photo-Drama” e be e na le diswantšho tše di sepelago.
Re ka nea mabaka bjang ka Mangwalo ge re botšišwa dipotšišo tše thata? Ela hloko mekgwa e meraro yeo re ka e dirišago go nea dikarabo tše di kgotsofatšago.
MMUŠO WA MODIMO O A BUŠA!
Filimi Yeo e Nago le Nywaga e 100 Yeo e Agago Tumelo
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG